**Vukovar nekad i danas**

 Vukovar nekad? Dobro pitanje. Neki obični ljudi živjeli su život bez obzira na nacionalnost, boju kože i odakle dolaze. Zajedno su radili u Borovu, u ono vrijeme dok je još bilo industrije. A onda se dogodio rat. Rat koji je podijelio ljude, međusobno ih posvađao. Nestale su sve ljepote. Vukovar je postao ruševina, a zlo je vladalo Vukovarom punih pet godina jer ljudskoj gluposti nema kraja. Svaki dan je u bolnicu stizalo stotine i stotine ranjenih. Neke su odvodili u srpske logore gdje su poslije i ubijeni, neke na Ovčaru, a neki još dan-danas nisu pronađeni.

 Najviše je bombardirana Vukovarska bolnica te Vodotoranj koji i danas prkosno stoji kao heroj ratnog Vukovara. Srbi su planirali srušiti Vukovar u tri dana, ali trebalo im je mnogo više, čak 87 dana. Glavni cilj srpske vojske  bio je osnovati Veliku Srbiju. Danas je Vukovar obnovljen grad na Dunavu, život se ponovno vratio, ljudi opet rade zajedno, no ostalo je mnogo rana i šutljivih lica.

 I dalje se postavlja pitanje: Je li sve tako trebalo biti?

 Tena Hrastić, 8. b